Skagen Handelsstandsforening mener ikke, at byen vil være den samme, hvis butikkerne er lukkede i påsken. - Vi er en turistby, og det er i en ferie som nu, at vi skal gøre området attraktivt, siger Ole Dal, bestyrelsesmedlem i Skagen Handelsstandsforening til TV2/Nord. Skærtorsdag, langfredag og 1. påskedag holder hele Skagen åbent, lyder det fra Handelsstandsforeningen, også selv om det strider mod loven. - Alle ser positivt på at imødekomme turisterne og så løbe den risiko, der eventuelt er forbundet med at have åbent de helligdage her, fortæller Ole Dal.
Ifølge lukkeloven må de fleste forretninger i byen ikke holde åbent tre dage i påsken, men det gør de alligevel i Skagen.